แนวโน้มหุ้นลุ้นรีบาวน์ตามภูมิภาค
นักวิเคราะห์ฯเผยตลาดหุ้นไทยเช้านี้ลุ้นรีบาวน์ตามตลาดภูมิภาคเก็งญี่ปุ่นแถลงมาตรการเศรษฐกิจ
11 เม.ย. 2556

นักวิเคราะห์ฯเผยตลาดหุ้นไทยเช้านี้ลุ้นรีบาวน์ตามตลาดภูมิภาคเก็งญี่ปุ่นแถลงมาตรการเศรษฐกิจ
นายณาศิส ประเสริฐกุล นักกลยุทธ์การลงทุน บล.เกียรตินาคิน กล่าวว่า ตลาดหุ้นไทยเช้านี้มีโอกาสที่จะรีบาวน์ในทิศทางเดียวกับตลาดหุ้นอื่นในภูมิภาคเอเชียที่เช้านี้ส่วนใหญ่จะอยู่ในแดนบวก โดยมีการเข้ามาเก็งการแถลงการณ์เกี่ยวกับมาตรการเศรษฐกิจของญี่ปุ่นในวันนี้ ยกเว้นตลาดเกาหลีที่อยู่ในแดนลบ เนื่องจากมีปัญหาเรื่องคาบสมุทรเกาหลี
อย่างไรก็ดี โดยรวมแล้วตลาดบ้านเราในช่วงสั้นคงจะอยู่ในลักษณะของการเหวี่ยงตัว เนื่องจากตลาดบ้านเราจะมีวันหยุดยาวในช่วงเทศกาลสงกรานต์ด้วย 
ดังนั้น จึงควรจะลงทุนตามกรอบแนวรับ 1,475 จุด ส่วนแนวต้าน 1,500 จุด และหากสามารถยืนเหนือแนวต้านได้ก็มีโอกาสที่จะดีดตัวขึ้นมาใหม่